Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 34/13/8807	Michalovce, 29.7.2014
EEČ : 2-66-276-2014

U Z N E S E N I E

Trestná vec:	obvinený XXXXX a spol.  
Prečin:	Krádež formou spolupáchateľstva podľa §20, § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.3.2013, spisová značka Pv 34/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 za prečin krádeže formou spolupáchateľstva podľa § 20, § 212 ods. 2 písm. d)  Tr. zákona , ktorý mal byť spáchaný tak, že dňa 15. 10. 2012 okolo 18.30 h, po predchádzajúcej dohode spoločne odišli na pozemok č. 3700/1-11 s vysadenými zemiakmi, v katastri obce Moravany, okres XXXXX, kde vyhrabali, do dvoch vriec  naložili a odcudzili celkom 120 kg zemiakov,   ktoré  sa pokúsili odviezť domov na dvojkolesovom vozíku, čo sa im však nepodarilo, pretože boli prichytení policajnou hliadkou Obvodného oddelenia PZ Trhovište, pričom odcudzením zemiakov spôsobili súkromne hospodáriacej roľníčke XXXXX, XXXXX okres XXXXX, škodu vo výške 30 €.

Uznesením prokurátora Okresnej prokuratúry XXXXX zo dňa 13.3.2013, spisová značka Pv 34/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
2.	XXXXX, dátum narodenia: XXXXX 
15 mesiacov
3.	XXXXX, dátum narodenia: XXXXX 
15 mesiacov
Odôvodnenie:
           Uznesením prokurátora Okresnej prokuratúry XXXXX sp. zn. Pv 34/13 z 13. 03. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže formou spolupáchateľstva podľa § 20, § 212 ods. 2 písm. d)  Tr. zákona proti všetkým obvineným, ktorý mal byť spáchaný tak, že dňa 15. 10. 2012 okolo 18.30 h, po predchádzajúcej dohode spoločne odišli na pozemok č. 3700/1-11 s vysadenými zemiakmi, v katastri obce Moravany, okres XXXXX, kde vyhrabali, do dvoch vriec  naložili a odcudzili celkom 120 kg zemiakov,   ktoré  sa pokúsili odviezť domov na dvojkolesovom vozíku, čo sa im však nepodarilo, pretože boli prichytení policajnou hliadkou Obvodného oddelenia PZ Trhovište, pričom odcudzením zemiakov spôsobili súkromne hospodáriacej roľníčke XXXXX, XXXXX okres XXXXX, škodu vo výške 30 €.
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 15 mesiacov u každého z obvinených.  Toto rozhodnutie sa stalo právoplatným dňom 22. 03.  2013 u obvinenej XXXXX a dňom 23. 03. 2014 u obvinených XXXXX a XXXXX.

Skúšobná doba pre podmienečné zastavenie trestného stíhania uplynula dňom 23. 06. 2014 u obvinených XXXXX a XXXXX a dňom 22. 06. 2014 u obvinenej XXXXX.

Po uplynutí skúšobnej doby bol vyžiadaný odpis z registra trestov a správy o povesti obvinených.

 Bolo zistené, že obvinení v priebehu skúšobnej doby viedli riadny život, nedopustili sa žiadneho trestného činu ani priestupku, až na obvineného XXXXX, ktorý sa dopustil priestupku na úseku cestnej dopravy - teda inej povahy, takže vyhoveli podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinení XXXXX, XXXXX a XXXXX sa v skúšobnej dobe podmienečného zastavenia trestného stíhania osvedčili. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor